open-index/open-wikipedia-markdown huggingface dataset:
Rich Skrenta

**Richard "Rich" Skrenta** (lahir 1967) ialah pengaturcara komputer dan pencipta untuk apa yang telah dianggap sebagai virus komputer pertama yang ditemukan di 'hutan belantara'. Virus tersebut yang dikenali sebagai Elk Cloner mula menjangkiti mesin Apple II pada 1982.

Dilahirkan di Pittsburgh, Pennsylvania, Skrenta ialah lulusan Northwestern University. Antara 1989 hingga 1991, beliau mengerjakan perisian Amiga Unix di syarikat Mesin Perniagaan Commodore. Selepas itu, Skrenta bekerja di Unix System Laboratories sehingga 1995, apabila beliau menyertai Sun Microsystems untuk mengerjakan pengekodan aras-IP antara tahun-tahun 1996 hingga 1998.

Pada tahun 1998, Skrenta meletakkan jawatannya di Sun Microsystems untuk menjadi salah satu pengasas Projek Direktori Terbuka. Selain daripada mengerjakan direktori tersebut, beliau juga mengerjakan Netscape, laman muzik AOL, dan laman membeli-belah AOL.

Skrenta juga melibatkan diri dalam pembangunan VMS Monster, permainan MUD yang lama untuk VMS yang kemudian mengilhami permainan TinyMUD. Beliau juga dikenali kerana peranannya dalam pembangunan perisian TASS, pendahulu untuk Tin yang merupakan perisian pembaca berita Usenet yang popular bagi sistem Unix. 

Pada 1989, Skrenta mula mengerjakan *Olympia*, permainan penyelakuan berbilang pemain yang dilancarkan oleh syarikat Permainan Shadow Island pada 1994 sebagai suatu permainan bayar-dan-main. Beliau meletakkan jawatannya sebagai Ketua Pegawai Eksekutif Topix.net untuk mengetuai Blekko Inc., sebuah syarikat baharu yang baru-baru ini mendapatkan Marc Andreessen sebagai pelabur. Skrenta juga penasihat kepada Milo.com, satu lagi enjin carian.

## Rujukan

## Pautan luar
* Skrenta's website
* 
* 
* about Blekko
Pakem, Sleman

**Pakem** ialah kecamatan di Kabupaten Sleman, Provinsi Daerah Istimewa Yogyakarta, Indonesia. Luasnya 4,384 hektar, dengan jumlah penduduk sebanyak 32,561 orang, iaitu 15,847 orang lelaki dan 16,714 orang perempuan. Kepadatan penduduknya 1,551 orang/km&sup2;. Kecamatan Pakem terletak di sebelah utara ibu kota Kabupaten Sleman dan disempadani oleh:
* Gunung Merapi di utara;
* Kecamatan Cangkringan di timur; 
* Kecamatan Ngaglik di selatan; dan
* Kecamatan Turi di barat.

Lokasi ibu kota kecamatan Pakem berada di 77.66708' LS 110.42011' BT, dan terletak 14 kilometer dari pusat pemerintahan (ibu kota) Kabupaten Sleman. 

Kecamatan Pakem berada di dataran tinggi, dengan ibu kotanya terletak setinggi 600 meter di atas aras laut. Justera, sebagaimana dengan kawasan tinggi di daerah tropika yang lain, Kecamatan Pakem beriklim sejuk sebagai ciri khasnya. Suhu tertinggi yang tercatat di Kecamatan Pakem ialah 32ºC, dengan suhu terendah 18ºC. Rupa bumi Kecamatan Pakem berbukit-bukit.

Kecamatan Pakem terletak di lereng Gunung Merapi, dengan tarikan pelancongnya di Kaliurang menyebabkan sektor pelancongan menyumbangkan 40% daripada seluruh Keluaran Dalam Negara Kasarnya (KDNK). Sektor ini masih dapat dikembangkan dengan mulai diperkenalkannya pelancongan alam jelajah merapi. Sektor lain yang menopang pertumbuhan ekonomi Kecamatan Pakem ialah sektor pertanian yang menyumbangkan 25% daripada KDNK Kecamatan Pakem. Sebahagian besar penduduk Kecamatan Pakem ialah petani.

Di kecamatan ini juga terdapat hospital kesihatan mental yang sekarang dinamai semula sebagai "Rumah Sakit Grhasia Yogyakarta", dengan khalayak Yogyakarta memberikannya nama samaran sebagai "Sekolah di Pakem".

## Bahagian pentadbiran desa
# Candibinangun
# Hargobinangun
# Harjobinangun
# Pakembinangun
# Purwobinangun

## Bahagian pentadbiran padukuhan

* **[[Candibinangun, Pakem, Sleman|Candibinangun]]**
*# Baratan
*# Bulus I
*# Bulus II
*# Cemoroharjo
*# Kembangan
*# Kemput
*# Kumendung
*# Nepen
*# Pagerjurang
*# Pakishaji
*# Potrowangsan
*# Samberembe
* **[[Hargobinangun, Pakem, Sleman|Hargobinangun]]**
*# Banteng
*# Boyong
*# Jetisan
*# Kaliurang barat
*# kaliurang timur
*# Ngipiksari
*# Pandanpuro
*# Purworejo
*# Randu
*# Sawungan
*# Tanen
*# Wonorejo

* **[[Harjobinangun, Pakem, Sleman|Harjobinangun]]**
*# Blembem kidul
*# Blembem lor
*# Cepit
*# Jurangjero
*# Keliwanglu kulon
*# Keliwanglu wetan
*# Ngelo
*# Penen
*# Pojok
*# Trojayan
*# Turgogede
* **[[Pakembinangun, Pakem, Sleman|Pakembinangun]]**
*# Demen
*# Duwetsari
*# Kertodadi
*# Pakemgede
*# Pakemtegal
*# Paraksari
*# Purwodadi
*# Sambi
*# Sempu
*# Sukunan

* **[[Purwobinangun, Pakem, Sleman|Purwobinangun]]**
*# Beneran
*# Bunder
*# Gatep
*# Jamblangan
*# Kadilobo
*# Karanggeneng
*# Kardangan
*# Kemiri
*# Ngelosari
*# Ngepring
*# Potro
*# Sembung
*# Tawangrejo
*# Turgo
*# Watuadeg
*# Wringin
Nombor rawak

**Nombor rawak** boleh merujuk kepada:

* Nombor yang dijanakan untuk atau sebagai sebahagian set yang menampilkan kerawakan statistik.
* Jujukan rawak yang diperoleh daripada proses stokastik.
* Jujukan rawak secara algoritma dalam toeri maklumat algoritm.
* Output daripada penjana nombor rawak.
* Nombor terkurang rawak (17), menurut *[[Jargon File]] Hacker*.

* *Lihat juga* :Kategori:Kerawakan
Osborne 1

**Osborne 1** ialah komputer bimbit berasaskan sistem perisian CP/M yang diperkenalkan pada 1981, iaitu tahun yang sama dengan pengeluaran Komputer Peribadi IBM pertama. Ia dilengkapi dengan:
* pemproses Zilog Z80A 4 MHz;
* ingatan dalaman 64 K RAM;
* skrin 5 inci monokrom terbina, 24x53 aksara; dan 
* dua pemacu cakera liut 91K 5¼". 
* unit bekalan kuasa terbina tanpa bateri. 
Beratnya Osborne 1 sekitar 12 kg (26.2 paun). Ia direka khas agar muat di bawah tempat duduk kapal terbang.

Osborne merupakan komputer peribadi yang datang dilengkapi dengan semua perisian yang diperlukan bagi mula menggunakan komputer dalam era Komputer Peribadi: 
* perisian pemproses kata WordStar;
* hamparan SuperCalc; pangkalan data dBase II; dan sistem pengendalian CP/M (*Control Program for Microcomputers*).
Kesemuanya itu disediakan pada harga pasaran AS$1,795. Harga ini strategik kerana ia menjadikan harga komputer ini cukup murah untuk pembelian menggunakan kad kredit.

Pada 1983, Osborne mengumumkan model komputer yang baharu, awal-awal lagi sebelum model baharu itu dapat dikeluarkan. Akibatnya orang berhenti membeli model Osborne 1 dan syarikat itu akhirnya muflis. Kelakuan ini kini dikenali sebagai keluaran "Osburn"!

## Pautan luar
* Osborne 1 information and photos &ndash; At the Obsolete Technology Website
* Osborne 1 detailed images and boot up video &ndash; At the Bunker of DOOM
* Collection of old digital and analog computers
* At the Old Computer Museum
* Osborne Prototype for auction at PBA Galleries
Monitor video

**Monitor video** (juga dipanggil **monitor penyiaran**, **monitor rujukan penyiaran** atau **monitor rujukan**, ialah peranti berupa peti televisyen yang digunakan untuk memerhati hasil (output) sesebuah peranti penjanaan video seperti pelayan pemain media, IRD, kamera video, VCR, atau pemain DVD. Monitor video biasanya tetapi tidak semestinya dilengkapi fungsi pemerhatian audio. Monitor video berbeza dari televisyen kerana tiada penala, oleh itu tidak boleh menerima siaran ke udara dengan sendirinya. Salah satu kegunaan utama monitor video adalah bagi kakitangan kejuruteraan penyiaran memantau kekuatan isyarat di seluruh sistem penyiaran televisyen tak kira di dalam habupun di luar stesen televisyen. Monitor video banyak digunakan dalam industri keselamatan yang dilengkapi kamera televisyen litar tertutup dan peranti rakaman.

;Jenis paparan monitor video utama
* Tiub sinar katod (CRT)
* Paparan hablur cecair (LCD)
* Paparan plasma

;Format monitor keselamatan utama
* Video komposit
* S-Video

## Monitor rujukan penyiaran
Monitor rujukan penyiaran harus digunakan untuk memastikan kepatuhan video dalam kemudahan penyiaran televisyen atau penerbitan, kerana monitor ini tidak melakukan apa-apa peningkatan mutu video, sebaliknya mencuba sedaya upaya untuk menghasilkan imej dengan setepatnya.
 

Untuk tujuan kawalan mutu, monitor penyiaran perlu menghasilkan imej yang konsisten sebaik-baiknya dari kemudahan ke kemudahan, untuk mencari apa-apa kepincangan dalam bahan, serta mengelakkan kehadiran bendasing dalam image yang tiada dalam bahan asal. Monitor penyiaran tidak wajar melakukan apa jua kerja pasca pemprosesan seperti menskala naik, penggandaan baris dan apa-apa penambahbaikan imej seperti kontras dinamuk. Sungguhpun demikian, teknologi paparan berstruktur piksel tetap (cth. LCD, plasma) harus melakukan penskalaan imej apabila memaparkan isyarat SD kerana isyarat tersebut mengandungi piksel bukan segiempat sama padahal peranti paparan tersebut berpiksel segiempat. Paparan LCD dan plasma memang merupakan paparan progresif yang perlu melakukan proses nyah selang seli pada isyarat berselang seli.

## Lihat juga
* Monitor komputer
* Monitor komposit

## Rujukan
Jujukan rawak

**Jujukan rawak** ialah sejenis proses stokastik. Dengan kata yang lain, ia merupakan satu jujukan pemboleh ubah rawak.

Jujukan rawak diperlukan dalam bidang statistik. Analisis statistik bagi mana-mana satu uji kaji biasanya bermula dengan frasa, "Biar *X*1,...,*X<sub>n</sub>* merupakan pemboleh ubah rawak tak bersandar..." 

Satu-satunya cara yang paling mudah untuk membincangkan keadaan apabila anda dapat memilih membuat ukuran baharu adalah untuk mengandaikan bahawa sesuatu jujukan tak terhingga  {*X<sub>i</sub>*} telah diberikan lalu anda melihat *N* sebutan yang pertama dalam jujukan itu bagi peringkat-peringkat uji kaji yang berikut. Juga, pernyataann hukum bilangan besar (pada dasarnya, ia mengatakan bahawa nilai purata bagi sebilangan cerapan menumpu pada nilai minnya) melibatkan satu jujukan tak terhingga pemboleh ubah rawak tertabur secara secaman tak bersandar.


## Rujukan
* Per Martin-Löf.  The Definition of Random Sequences.   Information and Control, 9(6): 602-619, 1966.

## Lihat juga
* Jujukan rawak algoritma
* Kejujukan Halton
* Kekompleksan Kolmogorov
* Kerawakan
* Kerawakan statistik
* Nombor normal
* Penjana nombor rawak

## Pautan luar
* Randomness tests by Terry Ritter
Sun Chee Kong

**Sun Chee Kong** (lahir k.k. 1962) ialah pengasas serta Pengarah Urusan CBS Technology Berhad. Diasaskan pada tahun 2001, kumpulan syarikatnya itu mengembangkan penyelesaian e-keselamatan dan pengenalan frekuensi radio (RFID), serta juga melaksanakan Penyelesaian Daya Pengeluaran Perusahaan.

Pada 1987, selepas memperoleh ijazahnya dalam bidang sains komputer daripada University of Louisiana, Amerika Syarikat, Sun memulakan kerjayanya di syarikat IBM Malaysia. Kemudian pada 1996, beliau meninggalkan IBM Malaysia untuk mengasaskan Cyber Business Solutions Sdn Bhd, dengan tumpuan utama untuk membekalkan projek Pembangunan Penyelesaian Perusahaan yang khusus. Pada tahun 2000, Sun memperbadankan NetGen Sdn Bhd untuk menjalankan kegiatan penyelidikan dan pembangunan bagi keluaran-keluaran berpotensi dalam e-keselamatan dan RFID untuk kumpulan syarikatnya.

Pada 2004, *Cyber Business Solutions* tersenarai dalam Pasaran MESDAQ oleh Bursa Malaysia Securities Berhad. Menurut Laporan Tahunan CBS 2006, Sun memiliki 31,819,530 saham biasa secara langsung dan 9,112,030 saham secara tidak langsung, dengan nilai tara sebanyak RM0.10 setiap saham. Isterinya, Tan Chong Chew @ Tan Ying Ying, ialah Pengarah Eksekutif serta Pengarah Pemasaran yang merupakan salah satu pemegang saham yang utama di dalam syarikat.

## Rujukan
* Laporan Kewangan Tahunan CBS 2006
Kegagalan rawak

**Kegagalan rawak** ialah sebarang kegagalan kebetulan yang berlakunya pada masa tertentu, dan yang tidak dapat diramal. Ia juga merupakan sebarang kegagalan yang sebab atau mekanismenya menyebabkan masa berlakunya tidak dapat diramal tetapi boleh diramal hanya dalam konteks kebarangkalian atau statistik.
Bon pampasan

**Bon pampasan** ialah bon yang dikeluarkan oleh penjamin kepada pemilik projek sebagai sebahagian daripada proses pembidaan untuk menjamin bahawa pembida yang menang akan melaksanakan kontrak menepati syarat pembidaan.

Cagaran wang tunai tertakluk kepada perampasan penuh atau perampasan separa jika kontraktor yang memenangi bida kemudian gagal:
* melaksanakan kontrak; atau
* gagal membekalkan bon prestasi dan/atau bon bayaran.
Bon pampasan menjamin dan memastikan bahawa pembida akan memenuhi kedua-dua syarat jika dia menang.

## Rujukan
Bentuk Backus–Naur

**Bentuk Backus–Naur** (juga dikenali sebagai **BNF**, **Formalisme Backus–Naur**, **Bentuk Backus Normal**, atau **Bentuk Panini–Backus**) ialah metasintaksis yang digunakan untuk menyatakan tatabahasa bebas konteks, iaitu cara formal untuk menghuraikan bahasa formal.

BNF digunakan secara meluas sebagai notasi tatabahasa untuk bahasa pengaturcaraan, set arahan, dan protokol komunikasi, serta juga sebagai notasi untuk mewakili bahagian tatabahasa bahasa sejadi, umpamanya *[[Meter (puisi)|meter]]* dalam puisi Sanskrit. Kebanyakan buku teks tentang teori bahasa pengaturcaraan dan/atau semantik mendokumenkan bahasa pengaturcaraan dalam BNF. Terdapat banyak perluasan dan kelainan BNF.


## Pengenalan
Setiap tentuan BNF ialah satu set petua terbitan yang ditulis seperti berikut

```bnf
<simbol> ::= __sebutan__
```


di mana  adalah *[[bukan terminal]]*, dan __sebutan__ terdiri daripada satu atau lebih jujukan simbol; jujukan yang lebih banyak dipisahkan oleh bar menegak, '|', menandakan pilihan, secara keseluruhan adalah pengganti yang mungkin bagi yang di sebelah kiri. Simbol yang yang tidak pernah muncul di sebelah kiri adalah *[[Simbol terminal|terminal]]*. Sebaliknya, simbol yang ada di sebelah kiri adalah *[[Simbol bukan terminal|bukan terminal]]* dan sentiasa terkurung di dalam .

'::=' bermakna simbol yang di sebelah kiri mesti digantikan dengan sebutan di sebelah kanan.

## Lihat juga
* ANTLR, penjana penghurai yang ditulis dalam bahasa pengaturcaraan Java
* Bentuk Backus-Naur Terimbuh (ABNF)
* Bentuk Backus-Naur Terluas (EBNF)
* GNU bison, versi yacc GNU
* Notasi sintaksis Wirth, alternatif kepada BNF sejak dari tahun 1977
* Penghurai GOLD BNF
* Penjana penghurai Yacc, digunakan dengan prapemproses Lex
* Ungkapan nalar
Semakan pengesahan

**Semakan pengesahan** atau **ujian pengesahan** ialah ujian asas untuk menilai kesahan sesuatu tuntutan atau kiraan dengan pantas. Dalam bidang sains komputer, ia merupakan semakan kefungsian sesuatu atur cara komputer, sistem, kiraan, atau analisis yang lain untuk memastikan sistem atau kaedah itu berfungsi seperti dijangka, seringnya sebelum pengujian yang lebih teliti.

Dalam bidang pembangunan perisian, semakan pengesahan menentukan adakah pengujian lanjut *patut* dijalankan. Semakan pengesahan perisian biasanya digabungkan dengan ujian persediaan yang menentukan adakah pengujian *dapat* diteruskan, bertentangan dengan adakah ia *patut* dijalankan. Semakan pengesahan juga menentukan adakah atur cara dapat dilancarkan dan adakah antara mukanya dapat dicapai dan dapat bertindak balas (misalnya, ketindakbalasan laman sesawang atau butang input). Jika ujian persediaan gagal, namun  tidak mungkin semakan pengesahan dapat dijalankan. 

Berbanding dengan ujian persediaan, semakan pengesahan yang ideal menggunakan subset fungsi penggunaan yang sekecil mungkin untuk menentukan adakah logik atur cara itu secara amnya berfungsi dengan betul. Jika semakan pengesahan gagal, maka pengujian yang lebih teliti tidak *patut* dijalankan. Kedua-dua semakan pengesahan dan ujian persediaan merupakan cara untuk mengelakkan pembuangan masa dan tenaga dengan menentukan adakah sesuatu atur cara terlalu cacat sehingga tidak wajar meneruskan pengujian. 

## Lihat juga

* Bukti konsep
* Masalah Fermi
* Pengiraan belakang sampul
* Pengiraan congak
* Pengujian perisian
* Peringkat magnitud

## Rujukan
Lee San Choon

Tan Sri Dato' **Lee San Choon** (24 Mac 1935 – 3 Mac 2023) merupakan ahli politik Parti Perikatan-MCA di Malaysia. Beliau menang bertanding dalam Pilihan Raya Umum Malaysia 1959 bagi kawasan Kluang Utara, negeri Johor (1958–1964). 
Ketika itu Perdana Menteri Malaysia ialah  Tunku Abdul Rahman dan Timbalan Perdana Menteri ialah Tun Abdul Razak Hussein. Pilihan raya ini adalah yang pertama selepas merdeka 31 Ogos 1957.

## Kehidupan awal
Beliau dilahirkan pada 24 Mac 1935 di Pekan, Pahang. Mendapat pendidikan di English College, Johor Bahru. Beliau pernah bekerja di Jabatan Perkhidmatan Kebajikan Malaysia sebelum keputusan untuk berhenti dan berkhidmat di sektor swasta, Malayan Weaving Mills Ltd.

## Pilihan raya
Pilihan raya umum Tanah Melayu 1959 ini cukup hebat kerana diadakan berperingkat-peringkat, bermula dari negeri Perlis hingga Kelantan. Ketika itu Sabah dan Sarawak belum menyertai / membentuk Persekutuan Malaysia. Kerusi Parlimen ketika itu bertambah dari 52 (1955) kepada 104 kerusi (1959). Pilihan raya tersebut, Parti Perikatan berjaya memenangi 74 kerusi manakala parti pembangkang memenangi 30 kerusi. Beliau menang dalam Pilihan Raya Umum Malaysia 1978 bagi kawasan Segamat Selatan, Johor. Beliau dilantik sebagai  Menteri Kerja Raya dan Kemudahan Awam Malaysia.

## Politik
Jawatan Setiausaha Politik kepada Tun Tan Siew Sin merupakan titik awal pembabitan awal beliau di dalam bidang politik. Pada tahun 1965 beliau dilantik menjadi Setiausaha Parlimen Kementerian Buruh.

Memegang Jawatan Timbalan Menteri Buruh dan Tenaga Rakyat pada 1969 dan Timbalan Menteri Kerja Raya dan Komunikasi sebelum dilantik Menjadi Menteri Kerja Raya dan Pengangkutan pada tahun 1978.
 
Kompleks Kerja Raya 17 Tingkat dan bangunan-bangunan persekutuan merupakan beberapa projek yang dikenalpasti siap semasa beliau memegang jawatan sebagai Menteri Kerja Raya dan Pengangkutan.

## Anugerah
### Kehormatan Malaysia
*  : 
**  Kesatria Mangku Negara (KMN) (1963)
**  Panglima Mangku Negara (PMN) – **Tan Sri** (1990)
*  :
**  Darjah Mahkota Johor Yang Amat Mulia Pangkat Pertama Dato’ Sri Paduka Mahkota Johor (SPMJ) – **Dato**' (1973)
**  Darjah Sultan Ismail Johor Yang Amat Diberkati Pangkat Pertama Dato' Sri Setia Sultan Ismail Johor (SSIJ)  – **Dato**' (1977)

## Rujukan
David Marchand

**David Marchand** (10 Disember 1776 – 11 Mac 1832) ialah ahli Dewan Perwakilan Amerika Syarikat dari Pennsylvania. Beliau juga Mejar Jeneral Divisyen Ke-13 Tentera Awam antara 1812 hingga 1814.

Dilahirkan berhampiran Irwin, Pennsylvania, Marchand belajar perubatan lalu membuka klinik di Kaunti Westmoreland, Pennsylvania. Beliau dipilih untuk mewakili Parti Republikan Demokratik dalam Kongres Ke-15 dan dipilih semula lagi untuk menyertai Kongres Ke-16. Pada 1821, Marchand dipilih sebagai protonotari kepada Kaunti Westmoreland. Selepas itu, Marchand meneruskan pengendalian kliniknya dan meninggal dunia di Greensburg, Pennsylvania pada 1832 lalu dikebumikan di Perkuburan Greensburg. Marchand bapa Albert Gallatin Marchand.
 
## Sumber
* 
* The Political Graveyard
Nasrul Haq

**Nasrul Haq** ialah sebuah pertubuhan silat batin di Malaysia yang diharamkan oleh kerajaan pada April 1978 di atas dasar-dasar yang dikatakan sesat. Pengikut Nasrul Haq sudah terlalu ramai sebelum ia diharamkan oleh kerajaan.

## Rujukan
* Asyraf Wajdi. Nasrul Haq - Bukan Ajaran Islam  Arkib majalah Dakwah, Mei 1978.
Ong Kee Hui

**Tan Sri Ong Kee Hui**(1914-2000) merupakan ahli politik  dari Sarawak di Malaysia. Beliau menang bertanding dalam Pilihan Raya Umum Malaysia 1978 bagi kawasan Bandar Kuching, negeri Sarawak.  Beliau bertanding atas tiket parti Barisan Nasional.

## Lihat juga
* Keputusan Pilihan Raya Umum Malaysia 1978
Michael Chen Wing Sum

Tun Dato' **Michael Chen Wing Sum** (lahir 26 Jun 1932 - 26 Julai 2024) ialah ahli politik Malaysia berketurunan Cina. Beliau merupakan mantan Yang di-Pertua Dewan Negara (2000-2003), mantan Menteri Perumahan dan Kerajaan Tempatan Malaysia (1974-1975) dan mantan Ahli Parlimen  selama tiga penggal (1972-1982). 

Tun Michael Chen pernah berkhidmat sebagai Menteri Perumahan dan Kerajaan Tempatan Malaysia dan Yang di-Pertua Dewan Negara.

Beliau pernah menjadi Pengerusi Persatuan Pingpong Malaysia dan mengetuai pasukan itu ke China dan berjaya merapatkan hubungan negara Malaysia dengan China.

## Kerjaya
* Timbalan Presiden MCA
* Menteri Perumahan, Kerajaan Tempatan dan Kampung Baru
* Anggota Parlimen (1964-1986)
* Anggota Dewan Negara (1997-2003)
* Yang Dipertua Dewan Negara (2000-2003)

## Darjah Kebesaran
Beliau telah dianugerahkan :

*  Seri Setia Mahkota (S.S.M) dengan gelaran Tun

## Lihat juga
* Keputusan Pilihan Raya Umum Malaysia 1978

## Rujukan
Chong Hon Nyan

**Tan Sri Chong Hon Nyan** (11 Februari 1924 - 15 Mac 2020) merupakan ahli politik MCA di Malaysia. Beliau menang bertanding dalam Pilihan Raya Umum Malaysia 1978 bagi kawasan Batu Berendam, negeri Melaka. Beliau bertanding atas tiket parti Barisan Nasional.

Beliau menjadi Menteri Kesihatan pada tahun 1978 hingga 1982. Pada tahun 1982, Perdana Menteri Mahathir Mohamad melantik beliau menjadi Menteri Pengangkutan.

## Lihat juga
* Keputusan Pilihan Raya Umum Malaysia 1978

## Rujukan
Shariff Ahmad

**Dato' Shariff Ahmad** merupakan ahli politik UMNO di Malaysia. Beliau menang bertanding dalam Pilihan Raya Umum Malaysia 1978 bagi kawasan Jerantut, negeri Pahang.  Beliau bertanding atas tiket parti Barisan Nasional.

Beliau dilantik menjadi Menteri Pertanian (1978-1980) . Hasil hubungan rapat beliau dengan Sultan Ahmad Shah, telah menghasilkan buku biografi baginda  bertajuk Menjunjung Kasih ketika menjadi Yang di-Pertuan Agong.

## Karya
# Menjunjung Kasih
# Tun Razak : putera Titiwangsa, Kuala Lumpur Utusan Publications 1999 1999
# Tunku Abdul Rahman : memoir patriotik, Kuala Lumpur : Pustaka Antara, c1993. c1993.

## Lihat juga
* Keputusan Pilihan Raya Umum Malaysia 1978
* Shariff Ahmad, 'Menjunjung Kasih', Berita Publishing Sdn Bhd , 1983
Richard Ho Ung Hun

Dato' **Richard Ho Ung Hun** (20 Januari 1927 - 4 Februari 2008) merupakan ahli politik MCA di Malaysia. Beliau dilahirkan di Sitiawan, Perak.

Beliau menang bertanding dalam Pilihan Raya Umum Malaysia 1978 bagi kawasan Lumut, negeri Perak. Beliau bertanding atas tiket parti Barisan Nasional. Beliau dilantik menjadi Menteri Buruh dan Tenaga Rakyat . 
	
Pada 1969 Richard Ho, bertanding atas tiket DAP di Parlimen Sitiawan.Beliau dilihat sebagai anak Sitiawan yang berjaya.  Tetapi pada 1972 beliau telah meletakkan jawatan. Parlimen Sitiawan ditukar kepada parlimen Lumut. Setelah menang betanding dalam Pilihan Raya Umum Malaysia 1974 beliau dilantik sebagai Timbalan Menteri Kerjaraya. 1976 dilantik sebagai Timbalan Menteri Kewangan.

## Lihat juga
* Keputusan Pilihan Raya Umum Malaysia 1978
Paul Leong Khee Seong

**Dato' Paul Leong Khee Seong** merupakan ahli politik Gerakan di Malaysia. 

Beliau menang bertanding dalam Pilihan Raya Umum Malaysia 1978 bagi kawasan Taiping, negeri Perak.  Beliau bertanding atas tiket parti Barisan Nasional. Beliau dilantik menjadi Menteri Perusahaan Utama. 

Pada 1980 beliau menjadi Timbalan Presiden Gerakan dan cuba mencabar Lim Keng Yaik selaku presiden Gerakan, tetapi gagal.

## Lihat juga
* Keputusan Pilihan Raya Umum Malaysia 1978
Abdul Manan Othman

Dato' **Abdul Manan bin Othman** ialah seorang ahli politik Malaysia. Beliau pernah menjadi Ahli Dewan Rakyat bagi Parlimen  selama tiga penggal, iaitu 1978-1982, 1982-1986, dan 1990-1995. Beliau pernah menjadi Menteri dan Timbalan Menteri Kabinet di bawah kepimpinan Tun Abdul Razak dan Mahathir Mohamad.

## Politik
Beliau menang bertanding dalam pilihan raya umum 1978 dan 1982 bagi kawasan  atas tiket parti Barisan Nasional. Beliau dilantik menjadi Menteri Perusahaan Awam.

Ketika UMNO berpecah dua kumpulan, beliau menyertai kumpulan yang dipimpin oleh Tengku Razaleigh Hamzah yang menubuhkan parti baru, Parti Melayu Semangat 46. Dalam pilihan raya umum 1990, Abdul Manan mewakili Angkatan Perpaduan Ummah memenangi parlimen Kuala Terengganu atas tiket S46. Beliau kekal sebagai ahli parlimen selama sepenggal.

## Keputusan pilihan raya

## Meninggal dunia
Abdul Manan meninggal dunia pada 18 Januari 2017 di Pusat Perubatan Gleneagles, Kuala Lumpur akibat jangkitan paru-paru. Beliau dikebumikan di Tanah Perkuburan Islam Bukit Kiara.

## Rujukan
Pulai

**Pulai** boleh membawa beberapa maksud, antaranya adalah:-

## Tempat
### Kawasan
* Gunung Pulai
* Kangkar Pulai, sebuah pekan kecil di Daerah Johor Bahru.
* Kampung Pulai, Merlimau, Melaka
* Mukim Pulai, Johor
* Mukim Pulai, Kelantan
* Simpang Pulai, Perak
* Mukim Pulai, Kedah
* Pulai Chondong, Kelantan
* Sungai Pulai
* Teluk Pulai 

### Sekolah
* Sekolah Kebangsaan Kampung Pulai, Johor
* Sekolah Kebangsaan Kampung Pulai, Kedah
* Sekolah Kebangsaan Kangkar Pulai 2
* Sekolah Kebangsaan Kangkar Pulai
* Sekolah Kebangsaan Paya Pulai
* Sekolah Kebangsaan Pulai Chondong
* Sekolah Kebangsaan Pulai Sebatang
* Sekolah Kebangsaan Pulai, Kedah
* Sekolah Kebangsaan Pulai, Melaka
* Sekolah Kebangsaan Rambong Pulai
* Sekolah Kebangsaan Seri Pulai
* Sekolah Kebangsaan Seri Pulai
* Sekolah Kebangsaan Simpang Pulai
* Sekolah Kebangsaan Sri Gunung Pulai
* Sekolah Kebangsaan Sri Pulai Perdana
* Sekolah Kebangsaan Taman Sri Pulai, Johor
* Sekolah Kebangsaan Taman Sri Pulai
* Sekolah Kebangsaan Telok Pulai
* Sekolah Menengah Kebangsaan Seri Pulai Perdana

## Tumbuhan
* Pulai, spesies tumbuhan genus *[[Alstonia]]*
**Pulai basong, *Alstonia pneumatophora*
**Pulai bukit, *Alstonia macrophylla*, turut disebut pulai penipu bukit
**Pulai gunung, *Alstonia iwahigensis*
**Pulai lilin, *Alstonia scholaris*
**Pulai paya, *Alstonia spatulata*
**Pulai penipu, *Alstonia angustiloba*
**Pulai pipit, *Alstonia angustifolia*, turut disebut pulai penipu paya
**Pulai Waigeo, *Alstonia beatricis*
* Pulai ucong, *Kibatalia borneensis*
* Pulai pipit, tumbuhan spesies *Elaeocarpus stipularis*, turut disebut medang api
Bahasa pengaturcaraan sistem

**Bahasa pengaturcaraan sistem** (juga dikenali sebagai **bahasa atur cara penggunaan**) ialah bahasa pengaturcaraan yang:
* berjenis statik;
* membenarkan struktur data yang sangat kompleks;
* tersusun; dan
* bertujuan untuk dikendalikan sebahagian besarnya secara bebas tanpa bersandarkan sebarang atur cara lain.
Bahasa pengaturacaraan sistem prototaip termasuklah bahasa pengaturcaraan C dan Modula-2. Istilah ini berasal daripada pembahagian bahasa pengaturcaraan peringkat tinggi oleh John Ousterhout menjadi "bahasa pengaturcaraan sistem" dan "bahasa penskripan". Perbezaan ini yang kekadangnya digelar sebagai dikotomi Ousterhout mendasari reka bentuk bahasanya, Tcl.

Sebagai perbandingan, bahasa penskripan (atau "bahasa perekat") berjenis dinamik ataupun tidak berjenis, dengan atur cara (dikenali sebagai skrip) yang ditulis dalam bahasa ini ditafsirkan atau kekadang disusun bait. Skrip perlu berinteraksi, baik dengan atur cara yang lain (sering sebagai perekat) mahupun menerusi satu set fungsi yang disediakan oleh pentafsir, sebagaimana dengan fungsi sistem fail yang disediakan dalam cangkerang Unix dan fungsi GUI Tcl. Bahasa skrip prototaip termasuk AppleScript, Cangkerang C, fail kelompok DOS, dan Tcl.

Banyak pakar mempercayai bahawa dikotomi Ousterhout ialah dikotomi sembarangan lalu merujuk kepadanya sebagai "kepalsuan Ousterhout" atau "dikotomi palsu Ousterhout". Sedangkan:
* penjenisan statik lawan penjenisan dinamik;
* kekompleksan struktur data;
* tak bersandar lawan tersendiri;
boleh dikatakan ciri yang tidak berkait, kritik biasa terhadap dikotomi Ousterhout adalah tentang perbezaannya antara penyusunan dan pentafsiran kerana kedua-dua semantik dan sintaks sangat bergantung kepada persoalan adakah kod sumber:
* disusun menjadi bahasa mesin;
* ditafsirkan;
* ditokenkan; atau
* disusun bait;
sewaktu permulaan setiap jalanan, atau mana-mana campuran yang tersebut. Banyak bahasa boleh ditafsir atau juga disusun, bergantung kepada dialek dan perlaksanaannya (misalnya Lisp, Forth, Pascal UCSD, dan Java). Hal ini mengakibatkan penyusunan lawan pentafsiran merupakan sesuatu parameter yang ragu-ragu dalam taksonomi bahasa pengaturcaraan.

Istilah "bahasa pengaturcaraan sistem" juga digunakan (malahan secara lebih meluas) untuk bererti "sesuatu bahasa untuk pengaturcaraan sistem", iaitu sebuah bahasa yang direka untuk menulis perisian sistem yang berbeza dengan perisian penggunaan. Berbeza dengan bahasa atur cara penggunaan, bahasa pengaturcaraan sistem sebegini biasanya memberikan lebih banyak capaian yang langsung kepada perkakasan komputer. Salah satu bahasa pengaturcaraan sistem arketip daripada segi makna ini ialah BCPL. Perbezaan antara bahasa untuk pengaturcaraan sistem dan bahasa pengaturcaraan penggunaan menjadi semakin kabur dengan kepopularan bahasa pengaturcaraan C yang meluas.

"Bahasa Pengaturcaraan Sistem" atau "SPL" juga merupakan nama untuk sebuah bahasa yang tertentu yang digunakan dalam siri minikomputer HP 3000 bagi HP Multi-Programming Executive, sistem pengendaliannya, serta juga untuk perisian sistem yang lain.

## Lihat juga
* PreScheme
* BLISS
Perintah (pengkomputan)

Dalam bidang pengkomputan, **perintah** ialah turutan maklumat yang dimasukkan sebagai arahan kepada atur cara komputer yang bertindak mentafsir untuk komputer tersebut melakukan sesuatu tugas yang tertentu. Lebih biasa, ia merupakan arahan kepada antara muka garis perintah, misalnya cangkerang.

Istilah "perintah" terutamanya digunakan dalam bahasa komputer imperatif. Bahasa ini dipanggil sedemikian kerana kenyataannya biasanya ditulis dengan cara yang agak serupa dengan modus imperatif yang digunakan dalam banyak bahasa sejadi. Jika seseorang memperlihatkan kenyataan bahasa imperatif sebagai serupa dengan ayat dalam bahasa sejadi, maka perintah seolah-olah merupakan kata kerjanya.

Banyak atur cara membenarkan bendera (argumen terformat yang khusus) mengubah suai tindakan lalai perintah, manakala argumen tambahan memerihalkan apa yang menerima tindakan perintah tersebut. Membandingkannya dengan bahasa asli, bendera ialah adverba, manakala argumen-argumen yang lain ialah objek. 

Dua contoh yang diberikan kepada pentafsir garis perintah (cangkerang Unix) adalah seperti yang berikut:
* cd /home/pete 
: Perintah ini mengubah tempat pengguna dalam pepohon direktori daripada kedudukan terkini kepada direktori /home/pete. "cd" ialah perintah, manakala "/home/pete" ialah argumen.
* echo "Helo Dunia"
: Perintah ini mencetak teks  hello pada strim output piawai  yang, dalam kes ini, akan mencetak teks pada skrin. "echo" ialah perintah, manakala ""Helo Dunia"" ialah argumen. Tanda petikan telah digunakan untuk melarang "Helo" dan "Dunia" diolah sebagai argumen yang berasingan. 

## Lihat juga

* Senarai atur cara Unix
* Senarai perintah DOS
* Tatabahasa formal

## Rujukan
Vikram Vaswani

**Vikram Vaswani** ialah pengasas dan Ketua Pegawai Eksekutif  Melonfire, sebuah syarikat perkhidmatan perundingan yang berpusat di Mumbai, India. Kepakarannya adalah dalam peralatan dan teknologi sumber terbuka serta juga penulis buku-buku dalam bidang pembangunan atur cara penggunaan web. 

Vaswani ialah Sarjana Felix di University of Oxford, England. Beliau berpengalaman dalam penggunaan PHP untuk berbagai-bagai sekitaran, termasuk intranet korporat, laman sesawang internet lalu-lintas sesak, dan atur cara penggunaan klien nipis misi genting. Selain itu, Vaswani juga amat giat dalam gerakan sumber terbuka dan seringnya menyumbangkan rencana dan tutoran tentang Perl, Python, PHP, MySQL dan Linux, antara lain, kepada komuniti-komuniti dalam talian. 

Juga seorang penulis, karya Vaswani termasuk:
* ''PHP 101 series for the Absolute Beginner'' , Zend Technologies
* *MySQL: The Complete Reference* (2003), McGraw-Hill Osborne Media. ISBN 978-0072224771
* *How to Do Everything with PHP and MySQL* (e-buku 2005). McGraw-Hill. ISBN 978-0071466547
* *PHP Programming Solutions* (2007). McGraw-Hill. ISBN  0-07-148745-X.
Pemplot

**Pemplot** ialah peranti pencetakan grafik vektor yang disambungkan dengan sebuah komputer.

Pemplot mencetak outputnya dengan menggerakkan pen melintasi permukaan sehelai kertas. Ini bermakna bahawa pemplot adalah terhad kepada seni tanpa ton dan bukannya grafik raster, seperti dengan pencetak-pencetak yang lain. Ia boleh melukis seni tanpa ton yang rumit, termasuk juga teks, tetapi berbuat demikian dengan amat perlahan kerana pergerakan mekanik pennya. Pemplot tidak berupaya mencetak bahagian satu warna, tetapi boleh melorek bahagian itu dengan melukis sebilangan garis biasa yang rapat. 

Pada zaman ketika ingatan komputer adalah amat mahal dan kuasa pemproses amat perlahan, pemplot merupakan satu-satunya cara yang paling cepat untuk menghasilkan dengan cekap kerja seni warna berleraian tinggi berdasarkan vektor, serta untuk menghasilkan lukisan yang amat besar.

## Rujukan
Byte Craft

**Byte Craft Sdn. Bhd.** ialah syarikat perundingan dan perkhidmatan teknologi maklumat di Malaysia yang membekalkan berbagai-bagai penyelesaian terlanggan, dari perundingan teknologi rangkap perniagaan sehingga pelaksanaan penyelesaian dan sokongan teknologi maklumat aras perusahaan. Ia merupakan salah satu pemain utama dalam bidang Teknologi Sumber Terbuka di Malaysia serta juga syarikat sumber terbuka yang tunggal untuk bersekutu dengan dua buah syarikat sistem pengendalian yang utama, iaitu Novell/Suse dan Red Hat, Inc.

Byte Craft diasaskan pada tahun 1999 sebagai sebuah pembekal penyelesaian perniagaan dan teknologi untuk membantu syarikat-syarikat menjanakan nilai persaingan dengan mengumpil kuasa teknologi digital daripada segi strategi, reka bentuk, dan penyepaduan sistem  dan kini melayani sekitar 80 pelanggan di Malaysia. Sektor kerajaan merupakan pasaran Byte Craft yang terbesar. Syarikat ini didaftarkan dengan Kementerian Kewangan Malaysia sebagai sebuah kontraktor bumiputera penuh untuk keluaran dan perkhidmatan berkait teknologi maklumat.

Byte Craft dianugerahi oleh Perbadanan Pembangunan Multimedia (MDeC) Malaysia dengan status MSC pada tahun 2002. Pada tahun 2005, Byte Craft diberi kontrak sebanyak RM3 juta oleh Kementerian Perdagangan Dalam Negeri Dan Hal Ehwal Pengguna Malaysia untuk melaksanakan sebuah projek pengurusan bukti. Syarikat ini juga ditauliahi oleh syarikat-syarikat Novell, Suse Linux, Ximian, Sistem IronPort, RealSoftStudio, MandrakeSoft, Nagios, dan OpenOffice.org sebagai rakan perniagaan. Antara perkhidmatan-perkhidmatannya yang lain, Byte Craft juga mengendalikan latihan yang berikut:
* Linux dari peringkat permulaan sehingga peringkat lanjutan
* Pentadbiran Samba Linux
* Pentadbiran Qmel
* Pentadbiran Pelayan HTTP Apache
* Alat Keselamatan dan Pengawasan Linux.

## Rujukan
Ingatan meruap

**Ingatan meruap**,  juga dikenali sebagai **storan meruap** atau **peranti storan primer**, ialah ingatan komputer yang memerlukan bekalan elektrik untuk mengekalkan maklumat tersimpannya. Lawannya ialah ingatan tak meruap yang tidak memerlukan bekalan elektrik.

Kebanyakan bentuk ingatan capaian rawak yang moden merupakan storan meruap, termasuk ingatan capaian rawak dinamik (DRAM), dan ingatan capaian rawak statik (SRAM). Ingatan boleh alamat kandungan dan RAM dwiport biasanya dilaksanakan dengan menggunakan storan meruap. Teknologi storan meruap yang awal termasuk ingatan garis lengah dan tiub Williams. 

## Lihat juga
* Penyegaran semula ingatan
Ingatan boleh alamat kandungan

**Ingatan boleh alamat kandungan** ialah kaedah mendapatkan kembali data dengan menggunakan sebahagian daripada data itu untuk mencarinya dan bukan dengan menggunakan alamat.


## Lihat juga
*Rangkaian boleh alamat kandungan
*Tatasusunan bersekutu

## Pautan luar
*CAM Primer
*Content-addressable memory (CAM) circuits and architectures: A tutorial and survey
*Low-power CAM Design Group
*Aspex - Computer architecture built around associative memory
*Initiation of Serial Lookaside specification effort (near bottom of page 1)
*OIF Serial Lookaside interface agreement
* Arithmetic Processing using Associative memory
Pepohon 2-3

Dalam bidang sains komputer, **pepohon 2-3** ialah pepohon-B yang hanya boleh mengandungi:
* 2-nod (nod dengan 1 medan dan 2 anak); atau 
* 3-nod (nod dengan 2 medan dan 3 anak). 
Nod dedaun merupakan kekecualian dan tidak memiliki sebarang anak. 

Pepohon 2-3 ialah isometri pepohon-AA, iaitu kedua-duanya merupakan struktur data setara. Dengan kata yang lain, bagi setiap pepohon 2-3, terdapat sekurang-kurangnya satu pepohon AA dengan unsur data dalam tertib yang sama. Pepohon 2-3 adalah seimbang, iaitu setiap subpepohon kiri, kanan, dan tengahnya mengandungi jumlah data yang sama atau hampir sama.


## Sifat pepohon 2-3

Sifat pepohon 2-3 adalah seperti yang berikut:
* Setiap nod bukan dedaun memiliki 2 atau 3 anak;
* Semua dedaun berada dalam aras yang sama, iaitu aras bawah;
* Semua data disimpan dalam tertib terisih; dan
* Setiap nod bukan dedaun mengandungi 1 atau 2 medan.

Nod bukan dedaun mengandungi satu atau dua medan yang menunjukkan julat nilai dalam subpepohonnya: 
* Jika sesuatu nod memiliki dua anak, ia akan memiliki satu medan, akan tetapi jika nod itu memiliki tiga anak, ia akan memiliki dua medan. 
* Setiap nod bukan dedaun mengandungi nilai dalam medan 1 yang lebih besar daripada item yang terbesar dalam subpepohon kiri, tetapi sama atau kurang daripada item terkecil dalam subpepohon kanan (atau subpepohon tengah, jika ia memiliki tiga anak). 
* Jika nod itu memiliki tiga anak, medan 2 mengandungi nilai yang lebih besar daripada nilai terbesar dalam subpepohon tengah, tetapi sama atau kurang daripada item terkecil dalam subpepohon kanan. 
Tujuan nilai-nilai ini adalah untuk menujukan fungsi gelilntaran ke subpepohon yang betul dan seterusnya ke nod data yang betul. 

## Pautan luar
* 2-3 Trees Complete Description 
* 2-3 Tree Java Applet 
* 2-3 Tree In-depth description
Power Macintosh 6200

**Power Macintosh 6200** (nama kod: "Crusader"/"Elixir", juga dijual menerusi nama kelainan **Performa 6200**, **Performa 6300**, dan **Power Macintosh 6300**) ialah siri komputer peribadi julat tengah yang merupakan sebahagian daripada siri komputer Power Macintosh dan siri Macintosh Performa, dengan kedua-dua siri itu merupakan pula sebahagian siri komputer Macintosh yang dikeluarkan oleh Apple Computer. Diperkenalkan pada Mei 1995, komputer ini yang meneruskan penggunaan selongsong 630 mempunyai unit pemprosesan pusat (CPU) PowerPC 603 pada kelajuan 75 MHz yang menggantikan Quadra 630. Siri ini memuncak pada April 1996 dengan penggunaan CPU PowerPC 603e pada 120 MHz. **Power Macintosh 6300/160**/**Performa 6360** yang agak berbeza, berdasarkan Power Macintosh 6400, kemudian diperkenalkan pada awal 1997. Bagaimanapun, seluruh barisan 6x00 dihentikan pada Julai 1997 selepas pengenalan Power Macintosh G3, satu model komputer meja yang baharu.


## Kekeliruan nama model
Kelaziman yang digunakan untuk menamai komputer Performa mengelirukan banyak orang. Selain daripada mempunyai banyak kelainan &mdash; misalnya, nombor model melebihi 6260 menggunakan pemproses PowerPC 603e, dengan ciri yang lain lebih kurang sama sahaja &mdash; ia juga merangkumi nombor model melebihi 6300 yang biasanya menunjukkan siri model yang berlainan. Sebaliknya, sesetengah komputer dengan nombor model yang membayangkannya tergolong dalam keluarga 6200/6300 (Power Macintosh 6300/160 yang tersebut di atas dan kelainannya, versi 6360 Performa) agak berbeza, bahagian dalamannya.

Umumnya, siri 6200 berkait rapat dengan siri 5200. Bagi hampir setiap model komputer meja 6xxx, terdapat satu model padanan 5xxx (semua dalam satu) yang memiliki skrin tiub sinar katod (CRT) bersepadu.

## Pautan luar
* Power Macintosh 6200 , 6300/120 , 6300/160  and Macintosh Performas at AppleSpec
* Performa 6200 and Performa 6360 at apple-history.com
* Performa 6200, Performa 6300 and Performa 6360 at Low End Mac
* Power Macintosh 6200, 6300/120 and Macintosh Performas at EveryMac.com
Kapal selam Kelas Marlin

**Kapal selam Kelas ''Marlin**'' merupakan sebuah kapal selam penyerang berkuasa diesel-elektrik. Ia memiliki pendorongan diesel dan sistem Pendorongan Bebas Udara (AIP), yang dibangunkan oleh syarikat Perancis iaitu, DCNS (dahulunya  DCN) selepas syarikat Sepanyol, Navantia (dahulunya Bazan, kemudian Izar), yang merupakan rakan kongsi dalam rekabentuk Scorpène, bekerjasama dengan Lockheed Martin bagi membina pesaingnya, S-80, yang mana telah dipilih oleh Tentera Laut Sepanyol bagi menubuhkan armada masa depan kapal selamnya, dan menolak Scorpène.

Tentera Laut Pakistan kini sedang menilai akan kemungkinan untuk membeli 3 buah kapal selam Kelas Marlin bagi mengantikan armada kapal selam yang telah dilucut tauliah iaitu kapal selam Kelas Daphné. 

## Pautan luar
*"Marlin" : an AIP submarine 100% DCN-made
Penyiaran awam

**Penyiaran awam** () merangkumi perkhidmatan radio, television dan media elektronik lain yang menerima pembiayaan awam yang berbentuk dermaan, cukai khusus seperti yuran lesen televisyen atau pembiayaan terus dari kerajaan.

Penyiar awam tidak semestinya bersifat "bukan komersial." Di Malaysia, RTM sungguhpun banyak dibiayai kerajaan, tetapi juga memperoleh pendapatan dari penyiaran iklan dan penajaan rancangan. Di United Kingdom pula, Perbadanan Penyiaran British (BBC) dibiayai sepenuhnya oleh yuran lesen dan tidak dibenarkan menerima pembiayaan melalui iklan atau penajaan.

Penyiaran awam boleh meliputi seluruh atau sebahagian negara, bergantung pada keluasan negara dan stesen. Di sesetengah negara, penyiaran awam dikuasai oleh sebuah pertubuhan sahaja (seperti RTM di Malaysia, BBC di UK dan ABC di Australia). Di negara lain pula, wujudnya lebih daripada satu pertubuhan penyiaran awam yang meliputi kawasan-kawasan tertentu di negara atau berkumandang dalam bahasa-bahasa yang berbeza. Contohnya di Switzerland, penyiar awam SRG SSR idée suisse dibahagi kepada TSR (bahasa Perancis), SF (bahasa Jerman), RSI (bahasa Itali) dan RTR (bahasa Romansh). Di Amerika Syarikat, stesen penyiar awam sentiasa dilesenkan di peringkat tempatan, tetapi boleh bersekutu dengan rangkaian kebangsaan (seperti Public Broadcasting Service dan National Public Radio) atau kekal bebas.

Dalam sejarah penyiaran kebanyakan negara, penyiaran awam merupakan satu-satunya bentuk penyiaran yang ada. Kini, wujudnya penyiaran swasta di negara-negara ini yang menimbulkan persaingan hebat kepada penyiar awam.

## Rujukan

## Nota

## Petikan
*
*
*Linke, Benjamin (2016), *Public Financing of Public Service Broadcasting and its Qualification as State Aid*, Peter Lang, 
*

## Pautan luar
*The 100th Anniversary of Public Broadcasting
*Public Broadcasting Map
*Public Radio Map (in Portuguese)
*A Model Public Service Broadcasting Law , by ARTICLE 19
*AIR, the Association for Independents in Radio
*''Current'', the newspaper about public TV and radio in the United States
*Public Radio Exchange, non-profit distribution, peer review and licensing
*Public Radio Fan website, Public Radio Fan is a listing of public radio programs and stations worldwide.
*Radio College, Internet Resources for Radio Journalists and Producers
*Transom, A Showcase and Workshop for New Public Radio
*Interview with public radio guru Jay Allison on the purpose of public media, on ThoughtCast.
*Comparative Advantage – Some Considerations Regarding the Future of Public Media.
*Access to the Airwaves: Principles on Freedom of Expression and Broadcast Regulation 
*The Association of Public Television Stations
*The Public Radio Program Directors Association
*Ray Fitzwalter on public service broadcasting in Britain London Frontline Club, May 2008.
*PSB-Digital: Research project about the adaptation of Public Service Broadcasting to new technologies.
*The Public Polish Radio Program Directors Association
Penanda shoshinsha

atau  merupakan simbol berbentuk V berwarna hijau dan kuning yang wajib dipamerkan oleh pemandu baru Jepun pada kereta masing-masing selama setahun. Fungsinya sama seperti pelekat lesen P yang perlu dilekatkan oleh pemandu baru di Malaysia yang memegang lesen memandu percubaan. Pemandu baru wajib melekatkan penanda ini pada bahagian hadapan dan belakang kereta setelah memperoleh lesen memandu mereka selama setahun. Peraturan ini hanya dikhaskan untuk kereta sahaja dan tidak diwajibkan pada kenderaan lain seperti motosikal dan lori. Pemandu yang masih menganggap diri mereka sebagai pemandu permulaan boleh terus melekatkan penanda tersebut walaupun selepas tempoh setahun yang diwajibkan.

Nama rasminya ialah . Sementara itu, "penanda *fukushi*" atau "penanda ''koreisha''" menunjukkan pemandu berusia. Kedua-dua pelekat direka bagi memberi amaran kepada pemandu lain bahawa pemandu yang ditandakan itu tidak berapa mahir berikutan kurang pengalaman ataupun usia yang sudah lanjut.

Penanda ini turut digunakan secara meluas oleh peminat kereta-kereta JDM (model kereta bagi pasaran domestik Jepun) bagi menunjukkan minat mereka terhadap budaya JDM.

## Lihat juga
* Lesen memandu
* Penanda koreisha
BGM-109 Tomahawk

**Peluru berpandu serangan darat Tomahawk** merupakan sebuah peluru berpandu krus berkelajuan sub-sonik jarak jauh yang sesuai digunakan dalam semua keadaan cuaca. Tomahawk direka dan diperkenalkan oleh General Dynamics pada tahun 1970-an, sebagai sebuah peluru berpandu jarak sederhana dan jauh serta aras rendah yang boleh dilancarkan dari sebuah kapal selam yang sedang menyelam. Ia telah diperbaiki beberapa kali melalui perubahan korporat dan perolehan. Ia kini dikeluarkan oleh Raytheon dan McDonnell Douglas.

## Rujukan

## Pautan luar

* Raytheon Official site 
* BGM-109 Tomahawk - Global Security
* Raytheon (General Dynamics) AGM/BGM/RGM/UGM-109 Tomahawk - Designation Systems
* Aus Air Power - Tomahawk Variants
Verge - The Art of Puppeteer

**Verge - The Art of Puppeteer** adalah buku ilustrasi yang memuatkan pelbagai hasil kerja Puppeteer yang pernah dan tidak  disiarkan di mana-mana majalah terbitan Kumpulan Art Square.

Turut mengandungi halaman ilustrasi hitam putih.Beliau juga turut berkongsi ilmu dalam menghasilkan karya-karyanya serta maklumat eksklusif tentang model aksinya.Dengan harga RM36.90 Puppeteer mampu memberikan kepuasan kepada peminat-peminat komik dan ilustrasi

## Sinopsis
Mari kita meraikan kejayaan Puppeteer dalam kariernya sebagai pelukis hebat dengan pameran hasil karya yang tidak pernah diterbit selama ini! Dalam, keadaan asli dan gambaran yang tidak ubah, buku ini turut memuatkan kulit yang baru dan juga mukadimah oleh Puppeteer.